
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru abrogarea şi modificarea unor dispoziţii din Legea nr.571/2003 privind Codul fiscal, cu care comisia noastră a fost sesizată în fond cu adresa Biroului Permanent      nr.P.l.-X197 din 14 aprilie 2004.

	PREŞEDINTE,




Parlamentul  României

RAPORT

asupra propunerii legislative pentru abrogarea şi modificarea unor dispoziţii din Legea nr.571/2003 privind Codul fiscal
Cu adresa nr.P.l.-X197 din 14 aprilie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru abrogarea şi modificarea unor dispoziţii din Legea nr.571/2003 privind Codul fiscal.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 27 membri ai comisiei.

Prezenta propunere legislativă are ca obiect de reglementare abrogarea şi modificarea unor dispoziţii din Legea nr.571/2003 privind Codul fiscal, în sensul anulării aplicării cotei de taxă pe valoarea adăugată la livrarea de manuale şcolare, cărţi, ziare şi reviste, precum şi aplicarea scutirii fără drept de deducere pentru aceasta.
Potrivit prevederilor constituţionale, propunerea legislativă face parte din categoria legilor ordinare.


Propunerea legislativă, potrivit art.75 alin.(1) şi (3) din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

In urma examinării propunerii legislative pentru abrogarea şi modificarea unor dispoziţii din Legea nr.571/2003 privind Codul fiscal, în şedinţa din 21 aprilie 2004, comisia a hotărât, cu 22 voturi pentru şi 3 voturi contra, supunerea spre dezbaterea şi adoptarea Plenului Camerei Deputaţilor a propunerii legislative în forma adoptată de Senat.
	PREŞEDINTE,


	SECRETAR,

Dr. Daniel Ionescu


 Experţi parlamentari:

               Onete Alexandru

               Mâţan Ofelia

